NaiveNeuron/SloPal huggingface dataset:
Marcinková, Vladimíra, poslankyňa NR SR (2022-12-02):
Ďakujem, pán predsedajúci. Väčšinou túto správu uvádza predseda výboru pre európske záležitosti, ale ja som veľmi rada, že dnes na seba zobrala túto povinnosť pani podpredsedníčka. Keďže táto správa hovorí o období, kedy ja som ešte výboru nepredsedala, ale keďže sa odkladala niekoľko mesiacov, tak ju máme na programe dnes. Čo chcem pri tejto správy povedať, že je veľkou zásluhou aj samotného odboru, ktorý pomáha európskemu výboru, aj členom, že tento výbor je konzistentný. Od začiatku funkčného obdobia, či už ho viedol kolega Valášek alebo po ňom ja, stále sme sa snažili držať pilierov našej európskej politiky a zabezpečiť, aby sme si tú reputáciu a naše miesto v rámci EÚ udržali veľmi čitateľne a veľmi predvídateľne. Takže vďaka kolegom z európskeho výboru, že sa na tom podieľajú. A naozaj musím povedať, že aj po skúsenostiach aj s inými výbormi tento výbor, jeho zloženie aj fungovanie a celé zázemie, ktoré máme, je veľmi málo prekvapením. Vždy je naozaj spoľahlivým partnerom pre celú Národnú radu. Takže ďakujem všetkým, ktorí tam boli predo mnou, a že v tomto môžeme pokračovať.
T. Galbavý, poslanec: (2009-12-08):
A ešte jeden malý dôvod na záver. Ak chceme, aby zákony, ktoré sú prijímané a schvaľované v tejto poslaneckej snemovni, boli podpisované aj v Prezidentskom paláci, no tak urobme v tomto zmysle nápravu. Veľmi pekne ďakujem.
Blaha, Ľuboš, poslanec NR SR (2017-02-03):
Ďakujem pekne, pán Dostál. Mne to ľúto nie je, ja som si popravde ani nevšimol, že už mi dochádza čas, vidíte, stačí to a je to absolútne prirodzené a netreba o tom špekulovať. Pán kolega Pčolinský, vy máte úžasnú schopnosť akúkoľvek tému dostať do tej najprimitívnejšej krčmovej roviny. Ja som nemal vôbec v úmysle nejakým spôsobom sa vás dotýkať. To, že ste jednoduchší človek a že sa vám nepáčia trošku argumentačne silnejšie tézy, ale z vlastnej banálnosti, prosím vás, nerobte cnosť. To je také strašne trápne. Tak trošku sa tvárte aspoň, že ste intelektuálne zdatnejší, keď už teda s tým máte problém. Čo sa týka paní kolegýň, ja ďakujem pekne za podporu a, samozrejme, všetky sociálne návrhy na ochranu žien podporujem. A jediný rozdiel je v tom, a to naznačovala aj pani kolegyňa Verešová, no, na jednej strane máte opozíciu, ktorá môže prísť s akýmikoľvek krásnymi, vznešenými návrhmi, na druhej strane máte vládu, ktorá to musí, samozrejme, pretaviť do praxe, baviť sa s ďalšími záujmovými skupinami, snažiť sa nájsť zhodu naprieč politickým spektrom aj naprieč spoločenským spektrom atď. A toto sú dve veci. To je iba rozdiel ani nie cieľov, ale iba nástrojov, aké máme. Ja v rovine cieľov som obhajcom demokratického socializmu, dobre to o mne viete, to znamená maximálna ochrana žien, maximálna ochrana pracujúcich, čo najviac rovnosti v spoločnosti a čo najmenej toho trhového, predátorského princípu, ale nie je to také jednoduché, ako si myslíte, hlavne nie, keď sme v takom globálnom nastavení, v akom sme. Čiže v tom sa neprieme. Pokiaľ prídu sociálne návrhy, s radosťou ich podporím, pokiaľ budú zrealizovateľné a pokiaľ nájdeme podporu naprieč politickým spektrom. Ale ja som strašne rád, že tu máme zrazu toľkých ľavičiarov a socialistov aj v radoch opozície, pokiaľ to takto bude pokračovať, tak sa naozaj teším na revolúciu. Ďakujem pekne. (Smiech v sále.)
P. Paška, predseda NR SR: (2007-12-12):
(Prerušenie rokovania o 12.06 hodine.) (Pokračovanie rokovania o 13.00 hodine.)
Bugár, Béla, podpredseda NR SR (2016-11-30):
Prezentujme sa a hlasujme o tomto návrhu. (Hlasovanie.) Prítomných 141, za 111, 1 proti, 29 poslancov sa zdržalo hlasovania. Konštatujem, že sme návrh schválili. Vzhľadom k tomu, že sme tento návrh schválili, chcem vás požiadať o odsúhlasenie termínu, aby sme tento vládny návrh (tlač 333) prerokovali zajtra, teda vo štvrtok 1. decembra po návrhu pani poslankyne Cséfalvayovej, teda niekedy okolo desiatej. O deviatej začneme s jej návrhom a potom budeme pokračovať s týmto návrhom. Je všeobecný súhlas? (Reakcie z pléna.) Nie. Nech sa páči, prezentujme sa a hlasujme. (Hlasovanie.) Prítomných 141 poslancov, za 90, proti 34, zdržalo sa 16 poslancov, 1 nehlasoval. Konštatujem, že tento návrh sme odsúhlasili ústavnou väčšinou. Takže ďakujem pekne a zároveň chcem požiadať predsedov jednotlivých výborov, ktorým bol pridelený tento návrh, aby potom zvolali ich zasadnutia. Pán poslanec Kollár, procedurálny návrh. Zapnite mikrofón pánovi predsedovi výboru!
Mihál, Jozef, poslanec NR SR (2014-04-01):
Mne sa práve tieto scény, ktoré tu teraz prežívame, na politike aj páčia, aj nepáčia. Ja ako matematik vzdelaním aj vo svojej praxi, kde keď je raz jedna a jedna dve, tak, a nie tri, tak sa mi niekedy ťažko dá posudzovať prejav, napríklad teraz Ivan Švejna. Ten prejav bol výborný. Ako keby som sa skrátka zobudil z päťročného spánku a prišiel s tým, že počúvam Ivana Švejnu, tak päť hviezdičiek. Lenže v tom kontexte, v ktorom zaznel, výborný nebol ani zďaleka. Jednoducho, to je niečo, ako o tom pohári, ktorý je do polovice plný vodou, a teraz bavme sa, či je poloprázdny alebo poloplný. Jednoducho z pohľadu opozície, z pohľadu tých, ktorí robíme všetko pre to, aby druhý pilier bol silný, aby priniesol dobré dôchodky v budúcnosti mladšej, strednej generácii. Je, fakt je ten, že sme boli zatlačení do hlbokej defenzívy, keď to poviem v rámci teda tých vojnových terminológií, ktoré tu zaznievajú, a tu máme možnosť postaviť pevnú stenu, za ktorú nás ten, kto druhý pilier nemá príliš v láske, už zatlačiť nebude môcť. Skrátka tu získame nejakú pôdu pod nohami, na ktorej môžeme ďalej stavať, a máme garanciu, že horšie sa už nestane. Ty teda, Ivan, tvrdíš, že to je tak zlé, že už kašlime na to, lebo aspoň aby sme mali v televíznych diskusiách, o čom rozprávať. No ja kašlem na televízne diskusie, ja chcem urobiť všetko pre to, aby druhý pilier znovu vstal z mŕtvych, a k tomu potrebujeme tento ústavný zákon. Naviac, keď sám minister Richter s tým prišiel, ako s jeho iniciatívou. Tak to využime. Čiže kvôli tomu, aby som v televíznej diskusii bol za pekného, aby som mohol mávať všetkým možným a rozprávať, že ako ja toto?! No ja som preto do politiky nešiel. Ja som šiel preto, aby som robil dobré veci, o ktorých som presvedčený, že ich treba robiť. A ústavný zákon na ochranu dôchodkového systému je jednoducho, v momentálnej situácii je veľmi potrebný zákon.
Šeliga, Juraj, podpredseda NR SR (2020-09-16):
Ďakujem pekne. Pán poslanec, chcete reagovať na faktické poznámky? Nech sa páči.
Sulík, Richard, predseda NR SR (2011-06-01):
Ďakujem. Dávam slovo spoločnej spravodajkyni z ústavnoprávneho výboru poslankyni Edite Pfundtner, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči.
T. Cabaj, podpredseda NR SR: (2009-06-25):
Pripraví sa pán poslanec Vladimír Matejička.
V. Veteška, podpredseda NR SR: (2007-12-11):
Pán spravodajca, chcete sa vyjadriť? Nech sa páči.
Matovič, Igor, poslanec NR SR (2015-05-26):
Kolega Jurzyca presne prízvukoval to, čo ja som chcel prízvukovať, že práve preto, a to je možno taký úplne naj-naj, najdôležitejší dôvod, prečo by mladí ľudia mali ísť voliť a prečo by sme všetko mali urobiť pre to, aby mohli ísť čím skorej voliť. Teda v tomto prípade vo veku od 16 rokov je to práve preto, že skorumpovaní politici tu robia dlhy a tí ľudia by sa mali k tomu právo vyjadriť a aspoň čiastočne eliminovať tých skorumpovaných politikov svojou voľbou. Zároveň možno taký iný pohľad na vec. Tak ako nám veľmi záleží a malo by nám každému záležať, aby si mladí ľudia čím skôr vytvárali pracovné návyky, čiže mali by sme podporovať akúkoľvek formu brigádnickej činnosti mladých študentov už stredoškolákov, aby čím skôr sa snažili, ako som povedal, vytvoriť si pracovný návyk a vedieť, že peniaze sú za prácu a peniaze nie sú na pošte, tak takýmto istým spôsobom by sme mali pristupovať k nabádaniu a k vytváraniu podmienok mladých ľudí, aby si vytvárali vzťah k štátu, aktívny vzťah k štátu, aktívny vzťah k vedeniu štátu, a aby sme ich čím skôr dostali z pozície ľudí, ktorí si uvedomujú, že vlastne tak či tak nič nezmôžu, do pozície ľudí, ktorí si uvedomujú, že sú akcionármi štátu, ktorý má meno Slovenská republika, a že patrí aj im samým, lebo práve to obdobie puberty, keď možno my tých mladých ľudí necháme napospas veľakrát ich presvedčeniu, právoplatnému, o tom čo vlastne politici nám to tu rozkrádajú, my potom za nich budeme splácať dlhy, ale vlastne nemáme možnosť k tomu vyjadriť sa, môže nakoniec viesť k tomu, že už osemnásťroční ľudia, keď už majú právo voliť, už sú natoľko apatickí, že koniec koncov voliť nepôjdu. Takže práve to, že ich podchytíme vo veku od 16 rokov, môže nám pomôcť, že mladí ľudia si vytvoria vzťah k veciam verejným, na čom by nám malo záležať.
Krajčír, Ľuboš, poslanec NR SR (2023-05-09):
Ďakujem pekne. Ja by som ešte doplnil pána kolegu Vetráka, aby bolo všetkým jasné, hlavné mesto mestským častiam na materské škôlky miesto 100 %, čo im má preposlať, cca 2 800 euro na žiaka, preposiela iba 32 %. Zo zvyšku týchto financií sú hradené rôzne iné rozmery, rozmary na hlavnom meste a takýto nelogický stav naozaj na Slovensku je iba v hlavnom meste Bratislavy. Ja poprosím o podporu, aby sme naozaj vedeli tieto škôlky dofinancovať a v Bratislave mali všetci rodičia s deťmi, ktoré majú tri roky a viacej, mali plné platné miesto. Ďakujem.
Figeľ, Ján, podpredseda NR SR (2012-12-06):
Ďakujem pekne. Ďalším prihláseným do rozpravy... Ááá, pani podpredsedníčka, dámy majú prednosť aj na základe rokovacieho poriadku. Pani Jurinová, nech sa páči.
Bugár, Béla, podpredseda NR SR (2011-03-23):
Pán poslanec Šebej, nech sa páči.
S. Kahanec, poslanec: (2006-08-03):
A keď hovoríme o demografickej krivke, tak ak by ste ju chceli skutočne vylepšovať, tak podporíte druhé, tretie, štvrté, piate dieťa a nebudete prezentovať príspevok pri narodení prvého dieťaťa. My sme to už x-krát v tejto snemovni hovorili za KDH, že keď chceme podporiť rodinu, chceme podporiť rodinu nielen s jedným dieťaťom, chceme podporiť rodinu s deťmi. Ďakujem pekne.
Slafkovský, Alexander, poslanec NR SR (2010-07-09):
Sľubujem. (Potlesk.)
Sulík, Richard, predseda NR SR (2010-11-05):
Ďakujem veľmi pekne. S faktickou poznámkou sa prihlásil pán poslanec Jarjabek. Uzatváram možnosť prihlásiť sa s faktickou poznámkou. Nech sa páči, máte slovo.
L. Žitňanská, poslankyňa: (2008-11-04):
Rokujeme o návrhu na skrátené legislatívne konanie o vládnom návrhu zákona o podávaní cenových návrhov obchodných spoločností a o zmene a doplnení Obchodného zákonníka. Rokujeme o ňom preto, pretože SPP dalo návrh na zvýšenie cien pre domácnosti. Regulátorom cien prirodzených monopolov, teda aj cien plynu, je v tomto štáte podľa zákona Úrad pre reguláciu sieťových odvetví. Úrad pre reguláciu sieťových odvetví tento návrh na zvýšenie cien plynu dvakrát neprijal. Vážené dámy a páni, systém funguje. Máme štandardný systém regulácie cien, ktorý funguje. Preto nemôžu byť a nie sú splnené podmienky na skrátené legislatívne konanie. Je to politický návrh a SDKÚ – Demokratická strana zásadne odmieta takéto zneužívanie legislatívneho procesu na politické ciele. Ďakujem pekne. (Potlesk.)
Baláž, Vladimír, poslanec NR SR (2023-11-21):
Áno, už. Ďakujem pekne. Ďakujem za vystúpenie, to bolo dobré vystúpenie, ďakujem, Marek. Ten problém je naozaj v tom, že nebudem, ale musím to povedať ešte raz. To je nevykonateľný zákon, nedá sa to urobiť jednoducho. Takto proste sa, nemôžme schváliť niečo, ak máme troška zdravého rozumu, s ktorým sa nedá ísť ďalej. Od leta sa začala robiť vykonávacia vyhláška, ktorá sa teraz pripravuje do praxe. Aby sme my nemiešali tie veci medzi sebou ako hrušky s jablkami. Áno, podobne ako doktor Szalay teraz povedal, my, áno, na tri okruhy diagnóz sa robia čakačky. Ale to sú nie nárokovateľné čakačky, že do dvoch mesiacov sa musí odoperovať a potom si niekto ide urobiť koleno do Rakúska, to, čo chceme urobiť tu, zaviesť teraz vlastne. To také neexistuje niečo. My teraz chceme, aby odborné spoločnosti povedali maximálne termíny, dokedy niektoré diagnózy budú operovať a dovtedy sa to musí urobiť, poisťovne si musia nájsť miesto na Slovensku, keď nenájdu na Slovensku, nájdu niekde inde, to plus-mínus. Ja navrhujem, aby sme si niekedy sadli na výbore a prebrali si celú tú, tú časť, lebo vyzerá to veľmi jednoducho, že tie poisťovne si naobjednávajú tie veci u tých poskytovateľov, ale to neni celkom také jednoduché, ako sa to na prvý pohľad zdá a pri tej debate by sme na to prišli, lebo poisťovne nevedia, akú majú kapacitu tí jednotliví poskytovatelia napriek tomu, že vedia, koľko sa tam odoperovalo niečoho, ale nevedia, akú majú kapacitu z hľadiska určitých čakacích dôb, keď si to predstavíte. Však koniec koncov neni to podľa mňa až také ťažké. Takže sa prihováram za to, aby sme to v skrátenom legislatívnom konaní schválili. Ďakujem.
Lipšic, Daniel, poslanec NR SR (2015-05-20):
Nie! Pán predseda, teraz ste to počuli.
Kollár, Boris, predseda NR SR (2021-11-24):
Prosím, prezentujme sa a hlasujeme. (Hlasovanie.) Prítomných 131 poslancov, za 128, proti 1, zdržali sa 2. Konštatujem, že sme schválili vládny návrh novely zákona č. 448/2008 Z. z. o sociálnych službách. Ďalej budeme hlasovať v treťom čítaní o návrhu uznesenia k návrhu na vyslovenie súhlasu Národnej rady so Zmluvou o sídle medzi vládou Slovenskej republiky a Európskym orgánom práce (tlač 735). Prosím spoločnú spravodajkyňu z výboru pre sociálne veci poslankyňu Petru Krištúfkovú, aby hlasovanie uviedla. Pripomínam, že na vyslovenie súhlasu s medzinárodnou zmluvou je potrebný súhlas nadpolovičnej väčšiny všetkých poslancov. Nech sa páči, pani poslankyňa, máte slovo. (Hlasovanie o návrhu na vyslovenie súhlasu Národnej rady Slovenskej republiky so Zmluvou o sídle medzi vládou Slovenskej republiky a Európskym orgánom práce , tlač 735.)
B. Bugár, podpredseda NR SR: (2004-09-23):
Ďalším bodom je druhé čítanie o vládnom návrhu zákona o rozpočtových pravidlách územnej samosprávy a o zmene a doplnení niektorých zákonov (tlač 724). Prosím pána podpredsedu vlády a ministra financií Slovenskej republiky Ivana Mikloša, aby vládny návrh zákona odôvodnil.
Shahzad, Silvia, poslankyňa NR SR (2018-03-13):
Vážený pán predsedajúci, vážení kolegovia, vážený pán minister, napriek tomu, že sme sa dostali do bodu, tak ako to povedala moja kolegyňa, kedy jediným bodom, ktorý by sa mal v súčasnosti v Národnej rade prerokovávať, sú predčasné voľby, nemôžeme sa nečinne prizerať a nechať bez povšimnutia prechádzať zákony, ktoré sa týkajú ľudí. Takýmto zákonom je aj zákon o sociálnej ekonomike a sociálnom podnikaní. Hneď na začiatok by som chcela povedať, že nápad ako taký určite vítam, ale predovšetkým budeme sledovať do budúcnosti aj hlavne, ako sa bude aplikovať v praxi. Sociálna ekonomika totižto na Slovensku je stále málo rozvinutý sektor hospodárstva, a teda legislatívu riešime až teraz napriek tomu, že v Európe sa rieši už od roku 2003. Mám pocit, že hlavným motívom je stále zamestnávanie napríklad dlhodobo nezamestnaných alebo marginalizovaných skupín obyvateľstva, ale netreba však zabúdať, že sú tu aj iné typy podnikov, ktoré, ktoré zákon rozlišuje, a to sú napríklad podniky sociálneho bývania. K tomuto sa ešte o pár minút vrátim v súvislosti s mojím pozmeňujúcim návrhom. Treba si stále opakovať, že hlavným poslaním sociálnej ekonomiky je napĺňať istý spoločenský cieľ, nie maximalizovať zisk. A preto by bolo fajn, keby sa aj tento typ ekonomiky rozšíril u nás aspoň na úroveň 5 % všetkých zamestnaných, keďže v minulosti bol hlboko, hlboko pod touto hranicou. Napríklad iba každá druhá osoba so zdravotným postihnutím v Európe, v Európskej únii má prácu v porovnaní so 70 % ľudí, ktorí nemajú zdravotné postihnutie. Na Slovensku je to oveľa, oveľa horšie. Právna norma v krajinách Európskej únie je odlišná, čo mnohokrát komplikuje situáciu spoločnostiam, ktoré chcú pôsobiť na medzinárodnej úrovni. Uvidíme, ako sa tento náš zákon, teda tento zákon, ktorý máme my tu, uchytí, uchytí u nás. (Prerušenie vystupujúcej predsedajúcim.)
V. Veteška, podpredseda NR SR: (2005-01-18):
Pani poslankyňa Bollová. D. Bollová, poslankyňa: Ďakujem za slovo, pán predsedajúci, ďakujem pekne za slovo. Pani poslankyňa, keď ste vystupovali v mene predkladateľa, chcem sa vás len dotknúť trošičku, mám taký dojem, že ten marxizmus ste tuná spomenuli neadekvátne v tejto chvíli, pretože ak už teda o ňom pochybujete, ja nehovorím, že je svätý, to si ani my nemyslíme, len by som sa vás chcela spýtať, kde vznikajú idey, prosím vás. Pokiaľ viem dobre, tak vznikajú v mozgu a mozog je matéria. Takže mohli by sme o tom dlho diskutovať. Ak u vás vzniká idea bez hmoty, tak potom si to neviem vysvetliť. Ďakujem, to je všetko.
Paška, Pavol, predseda NR SR (2014-09-24):
Pán poslanec, poprosím, choďte na miesto (ruch v sále). Vráťte sa na miesto, pán spravodajca.
Danko, Andrej, podpredseda NR SR (2023-12-15):
Pani poslankyňa Šrobová.
Hrušovský, Pavol, predseda NR SR (2012-02-29):
Prerušujem rokovanie. (Prerušenie rokovania o 11.26 hodine.) (Pokračovanie rokovania o 14.00 hodine.)
Viskupič, Jozef, poslanec NR SR (2013-09-11):
Ďakujem. Ja len veľmi krátko, aby sme sa chápali, ja nespochybňujem aj legislatívny nárok ministerstva, aby niektoré konkrétne veci upravovalo vyhláškami, to som sa snažil povedať. Ale považujem za nedobré z hľadiska právnej istoty, že ministerstvo sa ubralo úplne opačnou cestou, a to znamená, že vyhodil aj ten bod, ktorý tam bol z hľadiska tej prvej časovej opony od 6.00 hod. do 22. hod., a všetko sa dostalo do vyhlášky. Čiže ak by bola tá druhá opona, možno presne to isté, čo vravíš, zostala, resp. priamo v tele zákona sa vyskytovala táto úprava a potom následné vykonávacie kroky, tak sa vieme baviť o tom, že toto je účelné. Nemal som na mysli, aby celý podrobný výkon, tak ako je vyhláška koncipovaná, sa ocitla v zákone. To je všetko. Ďakujem.
Danko, Andrej, predseda NR SR (2019-09-17):
Ďakujem. Pán poslanec Mihál. Pripraví sa poslankyňa Gaborčáková.
Cmorej, Peter, poslanec NR SR (2023-05-18):
Budem reagovať iba na kolegu Svrčeka, tak tento môj pozmeňovák, asi si si nevšimol, ale bol tam teda vyše týždňa už zavesený a ja som len dneska dopĺňal ten tretí bod, ktorý reaguje na tie pozmeňováky, ktoré ste tam dali vy, takže si sa s ním oboznámiť mohol, keby si si to všimol. Potom to sedenie, o ktorom hovoríš, jáj, ku tej pani ministerke Gaborčákovej, no ja som hovoril, že sa jej budem pýtať, že ako sa stalo, že z ministerstva prišiel takýto pozmeňovák, a ona mi povedala, to som aj hovoril teraz v rozprave, že to bolo za jej chrbtom, takže to pôjde zistiť, takže to, tam ako nevidím žiaden rozpor medzi tým, čo som hovoril ráno a čo hovorím teraz. To stretnutie tam vzadu, áno, potvrdzujem, bolo stretnutie, ale to bolo až po odsúhlasení toho zákona, ktorý riešil tú mimoriadnu valorizáciu, a áno, tam som sa prvýkrát dozvedel od, teda zo sekcie, že sú tam nejaké chybičky, na ktoré ma vtedy neupozornili, keď som to poslal na kontrolu, tak neviem, či o tom sami nevedeli, a dohoda tam bola, ak si, ty si tam bol, myslím, celý čas, že keď to pripravia, tak mi ho pošlú a si to so mnou odkonzultujú. A od toho stretnutia sa mi absolútne nikto neozval. Že asi taká je spolu... asi taká bola spolupráca s pánom ministrom Krajniakom.
Pellegrini, Peter, podpredseda NR SR (2020-05-19):
Pán poslanec, poprosím vás, rúško až na nos. Ďakujem.
P. Hrušovský, predseda NR SR: (2005-05-24):
vládnom návrhu Trestného poriadku (tlač 720). Poprosím pána podpredsedu vlády a ministra spravodlivosti, aby zaujal svoje miesto, spoločného spravodajcu pána poslanca Gála, aby Národnú radu informoval o stanovisku gestorského výboru k predloženým pozmeňujúcim návrhom, k odporúčaniu gestorského výboru o spôsobe hlasovania, ako aj o návrhoch, ktoré boli podané poslancami v rozprave. Nech sa páči, pán poslanec Gál.
Nicholsonová, Lucia, podpredsedníčka NR SR (2016-05-19):
Pán poslanec Krajniak.
Paška, Pavol, predseda NR SR (2013-12-18):
Ďakujem pekne. Ešte pán poslanec Poliačik.
B. Bugár, podpredseda NR SR: (2004-09-22):
(Hlasovanie.) Prítomných 147, za 2, proti 59, zdržalo sa 86 poslancov. Konštatujem, že uvedené body zo spoločnej správy sme neschválili. Nech sa páči.
Richter, Ján, poslanec NR SR (2020-10-20):
Ďakujem pekne, chcem poďakovať kolegom z poslaneckého klubu za ich podporu o vystúpení. Ale budem sa trošku viacej venovať opozičným poslancom. Pán Viskupič, tak jako dnes, v októbri a novembri, schvaľujeme rozpočet, takto sa schvaľoval aj vlani. To znamená v čase, keď sa ten zákon pred... alebo návrh zákona predložil do parlamentu, nikto v tej chvíli nemohol vedieť, že takýto zákon bude. To znamená nemohlo to byť v rozpočte. Čo je dôležité, Sociálna poisťovňa, mala vyrovnaný rozpočet. Tragikomické, viete, čo je? Že podporili vaši kolegovia, sľúbili voličom, no a že zobrali. To je tá tragikomédia. To sa nedá nijako zdôvodniť. Jednoducho vláda a Národná rada má kompetencie do konca volebného obdobia. Aj v posledný deň zodpovedá za výkon moci a, samozrejme, aj veď parlament za svoju činnosť. Pán Vons, 13 rokov mala možnosť... No treba povedať jednu vec. Dva roky tu bola vláda pani Radičovej, v podstate ste vládli vy. V tých ďalších rokoch sa pravidelne navyšoval vianočný príspevok. Čakali sme, čo urobí pani Radičová, resp. pán Mihál, pretože sľubovali, že to zrušia, že to zoberú. Chvalabohu, neurobili tak a mali sme možnosť, jednoducho v tomto smere v SMER-e pokračovať. No a čo je najdôležitejšie? V čase predkladania návrhu bolo jasné, že Sociálna poisťovňa doviedla do vyrovnaného rozpočtu a nebude treba Sociálnu poisťovňu zo štátneho rozpočtu dotovať. Toto bolo veľmi dôležité. Ďakujem.
Danko, Andrej, predseda NR SR (2019-05-14):
Pán poslanec Mizík.
Hrnčiar, Andrej, podpredseda NR SR (2019-04-03):
Ďakujem. Otváram rozpravu k týmto bodom programu. Do rozpravy som nedostal žiadnu písomnú prihlášku. Pýtam sa, či sa chce prihlásiť do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Chce niekto zaujať stanovisko? Pán poslanec Grendel, nech sa páči.
Bugár, Béla, podpredseda NR SR (2018-09-13):
Nech sa páči, pán poslanec Pavelka, môžte reagovať.
Matej, Ondrej, poslanec NR SR (2011-03-23):
Pán predseda, prosím, dajte hlasovať o pripomienke č. 3 s odporúčaním gestorského výboru schváliť.
Glváč, Martin, podpredseda NR SR (2016-06-17):
Ďakujem. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Jany Nehézovej. Nech sa páči. Jane Nehézovej.
Jurinová, Erika, podpredsedníčka NR SR (2012-10-29):
Pán poslanec Fecko.
Sulík, Richard, predseda NR SR (2011-04-06):
Ďakujem. Posledný prihlásený rečník v tejto rozprave vystúpi až poobede, teraz budeme mať niekoľko minút prestávku. Dovoľte mi, aby som vás informoval o priebehu dnešnej schôdze. Teraz po prestávke, ktorá skončí 11.40 hodine budeme hlasovať, máme jedno hlasovanie, a potom budeme pokračovať o 14.00 hodine, a to tak, že dokončíme tento bod a po ňom posledný bod, kde je navrhovateľ pán poslanec Počiatek a spravodajca Viktor Stromček. Potom bude prestávka. Keď ten posledný bod dokončíme, bude prestávka do 17.00 hodiny a o 17.00 bude hlasovanie o týchto dvoch bodoch. A hneď po tomto hlasovaní ukončíme túto schôdzu a otvoríme mimoriadnu schôdzu, o ktorú požiadala strana SMER, s tým, že bude sa rokovať najdlhšie do 19.00 hodiny. Ďakujem pekne. Budeme pokračovať v rokovaní o 11.40 hodine. (Prestávka.) (Po prestávke.)
Pavol Paška, predseda NR SR (2013-03-19):
Hlasujeme. (Hlasovanie.) 127 prítomných, 124 za, 1 sa zdržal, 2 nehlasovali. Návrhy sme schválili. Pán poslanec Bagačka uvedie hlasovanie v druhom čítaní o vládnom návrhu zákona o poskytovaní dotácií v pôsobnosti ministerstva hospodárstva SR. Je to tlač 329.
P. Paška, predseda NR SR: (2009-06-16):
(Hlasovanie.) 136 prítomných, 123 za, 2 proti, 11 sa zdržalo. Národná rada vyslovila  súhlas. Teraz budeme hlasovať o návrhu vlády na skrátené legislatívne konanie o vládnom návrhu zákona o opatreniach na zmiernenie vplyvov globálnej finančnej krízy na bankový sektor a o zmene a doplnení niektorých zákonov. Pán predseda výboru pre financie, rozpočet a menu Burian bude uvádzať hlasovanie.
Bugár, Béla, podpredseda NR SR (2019-05-13):
Prezentujme sa a hlasujme. (Hlasovanie.) Prítomných 135, za 106, zdržalo sa 29 poslancov. Aj bod 23 sme schválili. Ďalej.
Glváč, Martin, podpredseda NR SR (2017-12-08):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku, pýtam sa, či sa chce niekto prihlásiť ústne. Nie je tomu tak, vyhlasujem rozpravu za skončenú. Pán navrhovateľ, asi nie? Spravodajca? Nie. Prerušujem rokovanie o tomto bode programu. Teraz nasleduje prvé čítanie o vládnom návrhu zákona o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov . Vládny návrh zákona je uverejnený ako tlač 752. Návrh na jeho pridelenie na prerokovanie výborom je v rozhodnutí 776. Nech sa páči, pán minister Žiga.
Šeliga, Juraj, poslanec NR SR (2022-11-08):
Ďakujem pekne, pán podpredseda. Prosím, dajte hlasovať, že Národná rada tento návrh zákona prerokuje v druhom čítaní.
Sólymos, László, podpredseda vlády a minister životného prostredia SR (2018-09-11):
Ďakujem pekne. Vážený pán predsedajúci, vážené pani poslankyne, páni poslanci, predmetom vládneho návrhu zákona je viacero zmien v oblasti preukazovania pôvodu a spôsobu nadobudnutia vedenia evidencie, nezameniteľného označovania exemplárov, či predplácanie DNA testov. Potrebu zmien preukázala aplikačná prax. Návrh novely prináša zjednodušenie vykonávania už upustenia od viacerých povinností vo vzťahu k držiteľom exemplárov, čo pre nich predstavuje zníženie administratívnej záťaže. Cieľom vládneho návrhu zákona je zároveň zabezpečenie plnenia povinností definovaných v čl. 26 ods. 9 a 10 nariadenia Komisie Európskeho spoločenstva č. 865/2006. Nariadením sa ustanovujú podrobné pravidlá týkajúce sa vykonávania nariadenia rady č. 338/1997. Návrh novely tiež zabezpečuje plnenie povinností vyplývajúcich z rozhodnutia COP prijatého na 17. konferencii členských štátov dohovoru CITES. Rozhodnutie nás zaväzuje k prijatiu opatrení zabezpečujúcich adekvátny manažment zariadení odchovávajúcich exempláre vybraných druhov mačkovitých šeliem v zajatí, najmä vo vzťahu k vhodnému nakladaniu s neživými exemplármi s ohľadom na zabránenie nezákonného obchodu s nimi. Možnože sa pamätáte na ten prípad, čo sa stalo nedávno v Čechách. Článok II., návrh novely je zameraný na riešenie problému správy hendikepovaných exemplárov chránených živočíchov, hlavne v súvislosti s umožnením využitia trvale hendikepovaných exemplárov na napr. environmentálnu výchovu. Zjednodušuje sa tiež nakladanie s hendikepovanými exemplármi, ktoré budú po určitom čase vypustené do voľnej prírody. Vážený pán predsedajúci, vážené pani poslankyne, vážení páni poslanci, verím, že predložený vládny návrh zákona schválite do druhého čítania. Ďakujem pekne.
Remišová, Veronika, poslankyňa NR SR (2016-10-21):
Pán poslanec Krajniak, zväčša nezvyknem reagovať negatívne na opozičných kolegov, aj keď je opozícia a opozícia. Naše hnutie nazývate politickou mŕtvolou a hovoríte, že nemáme program. Program máme, 140-stranový program, ktorý sme konzultovali aj s odborníkmi, na rozdiel od niektorých politických strán. A vaše hnutie dokonca z nášho programu okopírovalo viaceré návrhy zákonov, ktoré podáva do parlamentu. A na rozdiel od vás nás, ktorých nazývate šašami alebo politickou mŕtvolou, tak nikto z nás, ktorí sme tu za OĽANO – NOVA, nikto z nás nepašoval ani striebro, ani sa s nikým nestretával, ani nechodil na žiadne oslavy s pánom Bašternákom. Čiže toto je ten rozdiel. Ďakujem.
Glváč, Martin, podpredseda NR SR (2018-09-19):
S reakciou, pani poslankyňa Antošová.
P. Paška, predseda NR SR: (2008-10-22):
(Hlasovanie.) 78 prítomných, 76 za, 1 sa zdržal, 1 nehlasoval. (Výkriky poslancov.) Návrh zákona do druhého čítania sme schválili. Ďalej.
A. Belousovová, podpredsedníčka NR SR: (2008-05-22):
Teraz vás prosím, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od pána poslanca Jána Kvorku a otázka znie: „Vážený pán premiér, akú hodnotu majú dnes významné historické udalosti, ku ktorým sa v poslednom čase pri svojich vystúpeniach rád vraciate?“ Nech sa páči, pán podpredseda vlády, odpovedajte a oznámte ukončenie odpovede.
Paška, Pavol, predseda NR SR (2013-10-16):
Hlasujeme (Hlasovanie.) 141 prítomných, 84 za, 56 sa zdržalo, 1 nehlasoval. Návrh zákona do druhého čítania sme schválili. Ďalej.
Danko, Andrej, predseda NR SR (2018-05-11):
Žiada si záverečné slovo spoločný spravodajca? Súčasne vás žiadam, aby ste oznámili termín hlasovania o tomto návrhu zákona.
Vášáryová, Magdaléna, poslankyňa NR SR (2014-03-27):
Ja sa pýtam preto, pán minister, pretože som si pozrela výročnú správu napríklad z roku 2013 Slovenskej národnej knižnice, z ktorej som sa napríklad dozvedela, že je tam normálne na strane dvadsať napísané, že Slovenská národná knižnica, ja to budem citovať, „odovzdala 20 000 bibliomegadát firme TGM. Neviem, či máte o tomto nejaké informácie. Ale štátna organizácia odovzdáva takýto dosť veľký počet megadát súkromnej firme. Neviem si to vysvetliť. Je to priamo teda v tejto správe. Takže preto som aj chcela vedieť, akým spôsobom kontrolujete tento projekt. Ďakujem vám veľmi pekne za odpoveď, ale chcela by som len upozorniť, že podľa plánu mala Slovenská národná knižnica už stroviť 9 mil. eur na digitalizáciu. A podľa mojich informácií z nich strovila len 2 mil. Je to obrovské, podľa mňa absolútne nedobehnuteľné manko časové, takže robím si už dlhé roky veľkú starosť o tento projekt.
P. Hrušovský, predseda NR SR: (2003-11-11):
Teraz prosím pána poslanca Janiša, ktorého určil gestorský výbor, aby informoval Národnú radu o výsledku prerokúvania návrhu zákona vo výboroch, ako aj o odporúčaní a stanovisku gestorského výboru. Nech sa páči, pán poslanec, máte slovo.
Danko, Andrej, predseda NR SR (2019-03-26):
Pán poslanec, v rámci návrhu, ktorý je, sme to odhlasovali. Štvrtok o deviatej.
Jurinová, Erika, podpredsedníčka NR SR (2015-09-17):
Ďakujem, pán spravodajca. Otváram všeobecnú rozpravu. Do rozpravy som dostala dve písomné prihlášky. Za klub KDH je prihlásený pán poslanec Július Brocka a ďalej je do rozpravy písomne prihlásený pán poslanec Jozef Mihál. Dávam slovo prvému prihlásenému do rozpravy. Pán poslanec Brocka, máte slovo.
M. Číž, podpredseda NR SR: (2007-12-11):
(Hlasovanie.) Prítomných 140 poslancov, za návrh 82 poslancov, proti 57 poslancov, zdržal sa 1 poslanec. Konštatujem, že sme schválili návrh novely zákona č. 82/1994 Z. z. o štátnych hmotných rezervách. Pokračujeme ďalej hlasovaním v druhom čítaní o návrhu poslanca Národnej rady Slovenskej republiky Daniela Lipšica na vydanie zákona, ktorým sa dopĺňa zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. Poprosím Katarínu Cibulkovú, aby hlasovanie k tomuto návrhu zákona uvádzala. Máte slovo, pani spravodajkyňa.
Taraba, Tomáš, poslanec NR SR (2020-05-13):
Vážený pán Dostál, ďakujem za príspevok. Moja otázka len je, že kde sú teda všetci tí predstavitelia toho dobrého zoskupenia vládnej koalície, keď teraz je tá sála úplne prázdna a bavíme sa o ľudských právach. Percentuálne najväčšie zastúpenie tu ku klubu máme my. Ale povedali ste, že pani ombudsmanka má zdržanlivý prístup. Podľa mňa to nie je zdržanlivý prístup, v ľudovej reči sa tomu hovorí lenivosť, pretože v roku 2016 jej predchodkyňa prišla s problémom, akým sa zadržiavajú ľudia na policajných staniciach. Pani ombudsmanka uviedla vo svojej správe, že ona sa k tejto veci stretla v roku 2019. Vy ste – 2017, ´18, ´19 – tri roky vo funkcii a vy sa stretnete po troch rokoch v tak závažnej veci s ministerkou vnútra? Takže my ani nemusíme ísť do nejakých tém, ktoré vás presahujú, ako ochrana života, že dnes v čase koronakrízy tu úplne cynicky beháte a advokátom najväčším ste sa stali potratov, ale vy tri roky neriešite otázku ani zachytávania ľudí na policajných staniciach. Ombudsmanka má byť jeden z najsilnejších inštitútov, ktoré chráni ústavné práva ľudí. Áno, demokracia pripúšťa možnosť, že ľudské práva sú porušované, preto ich treba chrániť v maximálnej miere, ale na druhej strane náš právny poriadok predpokladá, že ombudsman má disponovať prirodzenou autoritou a spôsob, akým vy vykonávate túto funkciu, tak, nehnevajte sa, ani tempo práce, ani to, čo ste tu predložili, veď to sú také marginálne veci. Hovoríte, že v Somálsku nebol vydaný cestovný doklad niekomu. Toto podľa vás patrí do správy, kde príde prezidentka republiky? Ja sa absolútne nedivím, že sa zobrala a išla preč. Ďakujem pekne.
Pellegrini, Peter, podpredseda NR SR (2020-04-22):
Prečítam: Návrh uznesenia Národnej rady k Programovému vyhláseniu vlády Slovenskej republiky a k žiadosti vlády o vyslovenie dôvery sa dopĺňa o časti C a D, ktoré znejú: Časť C bude: Národná rada Slovenskej republiky „C. vyslovuje vážne znepokojenie nad nie adekvátnym zohľadnením predvolebných prísľubov občanom Slovenska v Programovom vyhlásení vlády Slovenskej republiky, D. Národná rada Slovenskej republiky D.1. žiada vládu Slovenskej republiky a) zdržať sa úkonov smerujúcich k rušeniu sociálnych opatrení prijatých v predchádzajúcich volebných obdobiach, b) zachovať zaužívanú úroveň sociálneho dialógu na celoštátnej úrovni medzi štátom, zamestnávateľmi a zamestnancami, c) vypracovať a predložiť na rokovanie schôdze Národnej rady Slovenskej republiky stratégiu postupu prekonania krízy vyvolanej pandémiou koronavírusu a stratégiu postupu transformácie slovenskej spoločnosti a ekonomiky po tejto kríze do 15. júna 2020 a D.2. Národná rada žiada predsedu vlády Slovenskej republiky zdržať sa nedôveryhodných a deštruktívnych opatrení, ktoré destabilizujú a naštrbujú dôveru občanov Slovenskej republiky.“ A zároveň si vás, kolegyne, kolegovia, aj pre vaše dobro dovoľujem požiadať o podporu doplnenia tohto uznesenia. Ďakujem veľmi pekne. (Potlesk.)
Hort, Milan, podpredseda NR SR (2010-12-16):
S faktickými poznámkami sa prihlásili páni poslanci Martin Pado, Alexander Slafkovský, Stanislav Janiš. Uzatváram možnosť prihlásiť sa s faktickou poznámkou. Slovo má pán poslanec Martin Pado, nech sa páči.
Grendel, Gábor, poslanec NR SR (2017-10-18):
Ďakujem za slovo. No pohľad do histórie je vždy zaujímavý, ale, samozrejme, závisí to aj od toho, že do akej hĺbky v tej histórii ideme. Ak na jednej strane tu viacerí hovoríte, že privatizácia bola fuj, tak povedzme si, aj čo sa dialo v období pred privatizáciou. V čase, že Slovenské elektrárne vlastnil štát. A konkrétne, keď Slovenské elektrárne riadili nominanti Strany demokratickej ľavice, keď muselo byť zvolané mimoriadne valné zhromaždenie Slovenských elektrární, kde bol odvolaný pán Štefan Košovan, nominant Strany demokratickej ľavice. Tá strana je možno povedomá pre niektorých z vás, ktorí tu sedíte a ktorí ste spoluzakladali stranu SMER neskôr, keď ste z SDĽ odišli. A pán Košovan bol odvolaný pre rôzne podozrenia, pre kšefty s vyhoretým jadrovým palivom, s deblokáciami a tak ďalej. Takže bavme sa o histórii, ale poďme aj hlbšie, nebavme sa len o privatizácii.
Dostál, Ondrej, poslanec NR SR (2022-02-02):
Ďakujem, pán podpredseda. Vážení kolegovia, vážené kolegyne, dovoľte, aby som v mene skupiny poslancov uviedol návrh ústavného zákona, ktorým sa mení ústavný zákon č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie. S týmto návrhom prichádzam spolu s kolegyňami Annou Zemanovou a Vladimírou Marcinkovou a s pánom poslancom Petrom Osuským. Ten návrh je stručný. Prvým bodom predkladaného návrhu novely ústavného zákona sa navrhuje stanoviť, aby sa možnosť poverenia výboru pre európske záležitosti zákonom v zmysle čl. II ods. 2 ústavného zákona netýkala len pôsobnosti Národnej rady podľa čl. II ods. 1, teda stanovísk Slovenskej republiky k návrhom právne záväzných aktov Európskych spoločenstiev a Európskej únie a k návrhom iných aktov Európskych spoločenstiev a Európskej únie, ale aj pôsobnosti podľa čl. II ods. 3, teda stanovísk Slovenskej republiky k ďalším záležitostiam Európskej únie. Výbor, o ktorom hovoríme, je, pochopiteľne, výbor pre európske záležitosti a tá úprava existuje ako v tomto ústavnom zákone a na základe splnomocnenia v tomto ústavnom zákone je to potom premietnuté do príslušných ustanovení zákona o rokovacom poriadku Národnej rady. Čiže dnes môže Národná rada v zmysle tohto ústavného poverenia alebo poverenia ústavným zákonom preniesť svoju pôsobnosť (ruch v sále a zaznievanie gongu) vo vzťahu k stanoviskám Slovenskej republiky k návrhu právne záväzných aktov Európskych spoločenstiev a Európskej únie a navrhujeme, aby to bolo možné aj vo vzťahu k ďalším záležitostiam EÚ. Druhým bodom predkladaného návrhu novely ústavného zákona sa navrhuje upraviť znenie čl. II ods. 4 ústavného zákona tak, aby bol jednoznačne jasný jeho účel a aby tento účel zodpovedal zámeru ústavodarcu pri schvaľovaní návrhu ústavného zákona v roku 2004. Návrh ústavného zákona nebude mať priamy dopad na verejné rozpočty, neprináša nárok na pracovné sily a nemá vplyv na zamestnanosť a tvorbu pracovných miest, na životné prostredie ani na podnikateľské prostredie. Návrh zákona nebude mať vplyv na manželstvo, rodičovstvo a rodinu, návrh ústavného zákona je v súlade s Ústavou Slovenskej republiky, s jej zákonmi a s medzinárodnými zmluvami, ktorými je Slovenská republiky viazaná, a viac by som o jeho obsahu povedal v rozprave, do ktorej sa hlásim ako prvý.
Hrnčiar Andrej, podpredseda NR SR (2016-06-21):
Poprosím vás, kľud v rokovacej sále.
Hraško, Igor, poslanec NR SR (2012-10-25):
Áno. Ďakujem pekne, pani predsedajúca. Chcel by som požiadať vážené kolegyne a kolegov poslancov, aby nespomínali môjho syna v súvislosti s politikou a aby neťahali jeho meno na rokovania Národnej rady Slovenskej republiky. Ďakujem pekne.
Laššáková, Jana, podpredsedníčka NR SR (2013-12-03):
Prezentujme sa a hlasujeme. (Hlasovanie.) Prítomných 139 poslancov, za návrh 83, zdržalo sa 56 poslancov. Schválili sme pozmeňujúci návrh. Nech sa páči, pán spravodajca.
Hrušovský, Pavol, podpredseda NR SR (2011-04-05):
Traja páni poslanci sa prihlásili s faktickými poznámkami na vystúpenie pána poslanca Ďurkovského. Posledný pán poslanec Muňko. Uzatváram možnosť ďalších prihlášok s faktickými poznámkami. Pán poslanec Švantner.
Bugár, Béla, podpredseda NR SR (2018-09-18):
Nech sa páči, prezentujme sa a hlasujme. (Hlasovanie.) Prítomných 142 poslancov, za 53, proti 38, zdržalo sa 51 poslancov. Návrh sme neschválili. Nech sa páči.
Laurenčík, Milan, podpredseda NR SR (2020-11-25):
Na vaše vystúpenie evidujem tri faktické poznámky. Nech sa páči, pán poslanec Miroslav Suja.
P. Hrušovský, predseda NR SR: (2004-10-26):
(Hlasovanie.) 137 prítomných, 108 za, 29 sa zdržalo. Body zo spoločnej správy sme schválili. Ďalší návrh.
Grendel Gábor, podpredseda NR SR (2020-11-27):
Prezentujme sa a hlasujme. (Hlasovanie.) Prítomných 128 poslancov, za 97, proti nikto, zdržalo sa 30, nehlasoval 1 poslanec. Konštatujem, že sme schválili vládny návrh novely zákona o spotrebnej dani z minerálneho oleja. Nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy, tlač 266, bod 11 schváleného programu. Opäť dávam slovo poslancovi Tomášovi Lehotskému, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov , tlač 266.)
Štefanec, Ivan, poslanec NR SR (2011-10-18):
Súčasne odporúčam v zmysle zákona o rokovacom poriadku a v súlade s rozhodnutím predsedu Národnej rady prideliť v druhom čítaní na prerokovanie tento návrh okrem výboru pre financie a rozpočet aj Ústavnoprávnemu výboru Národnej rady a za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do tridsiatich dní a gestorský výbor do tridsaťdva dní od jeho prerokovania v prvom čítaní na schôdzi Národnej rady.
Droba, Juraj, poslanec NR SR (2018-01-30):
Ako poviete.
Kuffa, Štefan, poslanec NR SR (2013-02-08):
Pokúsim sa to povedať do tej minúty. Pán predseda, ja som chcel poprosiť, aby ste z východniarov dneska o 13.00 hodine uvoľnili tých, ktorí nepredkladajú návrhy zákonov. (Reakcie z pléna.) Ale vybijeme tému novinárom, na pondelňajšiu tému nech sa nájdu niečo druhé na písanie. Ale chcel by som dať aj zároveň takýto návrh, aby v piatky, aby sme sa aj uzniesli na tom ako Národná rada, sme začali rokovať o 8.00 hodine, aby bolo rokovanie do 13.00 hodiny, ak sa inak neuznesieme. Ďakujem.
B. Bugár, podpredseda NR SR: (2002-06-18):
Takže vyhlasujem rozpravu v rámci tretieho čítania za skončenú. Pán poslanec spravodajca, nech sa páči, môžeme pristúpiť k záverečnému hlasovaniu.
Uhrík, Milan, poslanec NR SR (2017-02-07):
Pán poslanec Matovič, samozrejme, je to dobrý nápad. Zrušenie stravných lístkov tu už bolo na pretrase aj v minulosti. My sme to podporili, podporíme to znova. Čo sa týka tých argumentov za, ktoré tu zazneli, ja si myslím, že vy ste ich povedali, tam je tých 60 mil. eur ročne, ktoré tie vládne pijavice nejakým spôsobom vyťahujú od zamestnancov, od každého jedného zamestnanca vytiahnu 60 eur len preto, aby namiesto peňazí vo svojej peňaženke mal nejaké stravné lístky. Ja sa ale obávam, že ani tento návrh zákona neprejde, pretože viem si veľmi dobre predstaviť, ako budú vyzerať titulky. Bude to niečo v štýle Matovič chce zrušiť stravné lístky a to voličom SMER-u bohate stačí. Oni už nebudú samozrejme informovaní o tom, že tie stravné lístky sa nejdú rušiť bez nejakej náhrady, že to isté dostanú vyplatené aj v hotovosti alebo na účet. Jednoducho, oni budú mať pocit, oni budú mať dojem, že áno, je tu niekto, kto nám chce zobrať stravné lístky a my v konečnom dôsledku dostaneme menej. Čiže tohto sa ja obávam, ale inak ten návrh zákona podporíme.
Hlina, Alojz, poslanec NR SR (2014-11-10):
Ďakujem veľmi pekne. No ešte, že tu nie je Števo Kuffa, lebo ten vždycky tak hrúzil, čo by tu niekto mohol pustiť. A myslím, že je to správne, že sme videli, len čo... Takto to poviem: my sme videli kreatúru vo vyťahanej mikine, hej? Ale, žiaľ, aj tu sedia kreatúry v oblekoch, viete. A možno ja budem zmierlivejší k tým kreatúram v mikine, lebo to je ich svet. Ale koľkých ste tu prepašovali v oblekoch? Koľkí tu chodia, potľapkávajú tam, tam, behajú jak splašené myšičky, tam, toto. Z tohto ide hrúza. Z toho ide strach, vážení. Lebo niektoré rodiny aj v Amerike nezačali teda ako svätý František, ale ich deti sa učili po francúzsky a hrať na klavíri. Vy, vaša nová generácia, to nie sú vzdelanci z elitných univerzít, hodnotoví nejakí ľudia, to sú, to sú, ja nechcem to meno povedať, ale aj mne je jedno, ale z toho ide strach, ale aj strach pre ľudí tejto krajiny. Lebo vám nevadia, vám dokonca vyhovujú. Vám dokonca takíto ľudia, takíto hujerovci a spol. vám vyhovujú. Vy ich využijete, vy ich použijete, vy ich zneužijete, vy ich jak nadržaného buldoga pustíte na niekoho, hodíte mu niečo na stôl. Povedia: to je presne váš svet, vážení. Ale na konci tohto celého príbehu to takto dlho sa vydržať nedá. Ono sa to zbiera a zbiera. Áno, ten človek, to je svojím spôsobom nešťastný človek, však ale ja akcentujem to, že tu sú v zásade možno ešte horší, ale v oblekoch.
L. Žitňanská, poslankyňa: (2007-07-03):
Ja som presvedčená, dámy a páni, v rámci takto zvládnutého legislatívneho procesu výsledkom môže byť len zlý zákon. Preto apelujem aj na vás, pán minister, prosím, odložme prerokovávanie tohto návrhu zákona na september alebo schváľme návrh spravodajcu vrátiť predlohu na dopracovanie. Ďakujem pekne. (Potlesk.)
Danko, Andrej, predseda NR SR (2019-05-20):
Na vystúpenie pána poslanca jedna faktická. Pán Simon, faktická, alebo...? Dobre, jedna faktická. Pán Simon, poprosím, potom sa prihlásite. Pán poslanec Suchánek.
Ľ. Martinák, poslanec: (2010-03-04):
M. Šefčovič, podpredseda Európskej komisie pre medziinštitucionálne vzťahy a administratívne záležitosti: Ja si myslím, že v takýchto citlivých otázkach je veľmi riskantné spoliehať sa len na mediálne informácie. Čo sa týka komunikácie v rámci eurozóny, tie výsledky, ktoré dosiahla spoločná monitorovacia misia komisie Centrálnej európskej banky a najmä v Grécku, hovoria jednoznačne o tom, že Európska únia, vrátane Nemecka, je pripravená preukázať veľkú politickú solidaritu s Gréckom a vyjadruje veľké presvedčenie, že Grécko dokáže tento obrovský problém, ktorý má, vyriešiť samo. Grécky premiér bol počas rokovania predsedov vlád 11. februára mimoriadne otvorený, veľmi presne pomenoval  problémy, ktoré Grécko dlhodobo má v rámci fungovania svojej ekonomiky, hlavné deficity, ktoré tam sú, problémy s výberom daní a s mnohými inými otázkami. A ozdravné opatrenia, ktoré grécka vláda prijíma, sú robené v úzkej konzultácii s touto expertnou pomocou z týchto troch inštitúcií. Takže je tu veľká viera, že Grécko s prejavom tejto veľmi silnej politickej solidarity zo strany ostatných krajín eurozóny a Európskej únie si dokáže tieto problémy vyriešiť samo. Ak nie, som si istý, že Európska únia nájde prostriedky ako vytvoriť jednotný rámec pre ďalšiu posilu.
Grendel, Gábor, podpredseda NR SR (2021-12-07):
Pán poslanec Martin Beluský.
P. Paška, predseda NR SR: (2010-04-27):
Nech sa páči, pani poslankyňa.
Kiššová, Jana, poslankyňa NR SR (2014-11-09):
Ďakujem pekne za faktické poznámky. Pán poslanec Číž, vy hovoríte, že ja som vyniesla súd nad pani Zmajkovičovou? Veď to bol váš premiér, ktorý ju zbavil alebo poradil jej odstúpiť z pozície podpredsedníčky parlamentu (reakcia z pléna), nechajte ma, prosím vás, dohovoriť, je to slušné minimálne preto, že ste povedali, že som krehká žena, tak skúste ma nechať dopovedať. Tak nie ja som vyniesla súd, váš pán premiér vyniesol súd. Ja len spochybňujem tú formu toho vynesenia súdu, resp. to, že on tvrdí, že toto je vyvodenie politickej zodpovednosti, a ja tvrdím, že to vyvodenie politickej zodpovednosti nie je. To je celé. Ale to, že sa stal prúser, veď váš pán premiér, ten, ktorý mávol rukou nad mimoriadne závažnou kauzou s vrtuľníkmi s tou istou pani ministerkou, tak ten nemávol rukou nad touto kauzou. Tak táto je zrejme ďaleko závažnejšia ako tá s tými vrtuľníkmi. Tak niečo sa asi deje. Ja len hovorím, že to opatrenie nie je primerané, posadiť ju z tej stoličky na tú stoličku. O tom hovorím. Ďakujem. (Reakcia z pléna.)
Paška Pavol, predseda NR SR (2012-08-02):
Čo máte na mysli – priestory.
Šimečka, Michal, podpredseda NR SR (2024-01-18):
Ďakujem pekne. Pán poslanec Grendel.
Vörös, Péter, poslanec NR SR (2017-05-16):
Pán predsedajúci, dajte hlasovať o návrhu zákona ako o celku.
Zmajkovičová, Renáta, podpredsedníčka NR SR (2013-10-24):
Pán poslanec, pán poslanec, reagujte na vystúpenie pani ministerky.
P. Hrušovský, podpredseda NR SR: (2002-02-21):
(Hlasovanie.) 111 prítomných, 28 za, 51 proti, 27 sa zdržalo, 5 nehlasovalo. Konštatujem, že bod 181 zo spoločnej správy sme neschválili. Ďalší návrh! Š. Šlachta, poslanec: Ďalším návrhom je návrh č. 182, s odporúčaním gestorského výboru neschváliť.
Bugár, Béla, podpredseda NR SR (2019-10-28):
Na vystúpenie pána poslanca s faktickými poznámkami piati. Pán poslanec Hrnko.
J. Vaľová, poslankyňa: (2007-09-04):
Pani Sárközy, váš manžel pán Sárközy bol prednostom Obvodného lesného úradu v Dunajskej Strede od roku 2004 do 2007. Na toto miesto sa dostal priamym vymenovaním vlády bez výberového konania. Toto je klientelizmus. Nevesta pani poslankyne Kláry Sárközy Irena Sárközy bola riaditeľkou krajskej pobočky Všeobecnej zdravotnej poisťovne v Trnave. Takže toto je klientelizmus, pani Sárközy, to ovládate. (Potlesk.) A ak sa dostaneme k slovu, čo je to nemorálnosť, tak nemorálnosť je vaše tvrdenie a ja by matkou na mieste na pani ministerky, že pán Bernátek má blízky vzťah k jej dcére. Viete, pani Sárközy, toto je nemorálnosť, ak človeka nepoznáte, neviete, v akej spoločnosti sa pohybuje a možno ste dcéru pani ministerky v živote...